Blaze7451/Wiki-th-20250601 huggingface dataset:
พระยาพหลพลพยุหเสนา (กิ่ม พหลโยธิน)

พันเอก พระยาพหลพลพยุหเสนา (กิ่ม พหลโยธิน) ( 2385 – 19 ตุลาคม 2441) เป็นนายทหารและขุนนางชาวไทย และเป็นบิดาของพลเอก พระยาพหลพลพยุหเสนา (พจน์ พหลโยธิน) อดีตนายกรัฐมนตรี

**ประวัติ**
พันเอก พระยาพหลพลพยุหเสนา มีชื่อเดิมว่า กิ่ม เกิดเมื่อประมาณปี 2385 ในปลายรัชสมัยของพระบาทสมเด็จพระนั่งเกล้าเจ้าอยู่หัว บิดาชื่อ นายฉ่ำ เป็นนายเวรกรมพระอาลักษณ์ ครั้นถึงปี 2409 ขณะอายุได้ 24 ปี บิดาได้นำเข้าถวายตัวเป็นมหาดเล็กต่อสมเด็จพระเจ้าลูกยาเธอ เจ้าฟ้าจุฬาลงกรณ์ กรมขุนพินิตประชานาถ ณ พระตำหนักสวนกุหลาบ
ปีถัดมาคือในปี 2410 โปรดเกล้าฯให้ดำรงตำแหน่งปลัดเวรตำรวจ ต่อมาเมื่อพระบาทสมเด็จพระจอมเกล้าเจ้าอยู่หัว เสด็จสวรรคตในปี 2411 และสมเด็จพระเจ้าลูกยาเธอ เจ้าฟ้าจุฬาลงกรณ์ กรมขุนพินิตประชานาถ ขึ้นครองสิริราชสมบัติเป็นพระบาทสมเด็จพระจุลจอมเกล้าเจ้าอยู่หัว ได้โปรดเกล้าฯ ให้นายกิ่มเป็นมหาดเล็กเวรฤทธิ์ จากนั้นในปี 2412 ได้โปรดเกล้าฯ พระราชทานสัญญาบัตรให้นายกิ่มเป็นหลวงทวยหาญรักษา ปลัดกรมทหารอย่างยุโรป มียศเป็นร้อยเอก
ต่อมา ร้อยเอก หลวงทวยหาญรักษา (กิ่ม) ได้สร้างวีรกรรมด้วยการไปมีปากเสียงกับ เจ้าพระยามหินทรศักดิ์ธำรง (เพ็ง เพ็ญกุล) ขุนนางชั้นผู้ใหญ่ พระราชโอรสบุญธรรมในพระบาทสมเด็จพระจอมเกล้าเจ้าอยู่หัว ถึงที่จวนของเจ้าพระยามหินทร์ ๆ เนื่องจากเจ้าพระยามหินทร์ไปต่อว่าติเตียนทหารหน้าต่อหน้าหลวงทวยหาญ เจ้าพระยามหินทร์จึงทำหนังสือกราบทูลรายงานเรื่องราวให้ทรงทราบ พระบาทสมเด็จพระจุลจอมเกล้าเจ้าอยู่หัว จึงมีลายพระราชหัตถเลขาไปถึง เจ้าหมื่นไวยวรนารถ (เจิม แสง-ชูโต; ต่อมาคือจอมพลเจ้าพระยาสุรศักดิ์มนตรี (เจิม แสง-ชูโต)) เจ้านายของหลวงทวยหาญที่กำลังพักรักษาตัวให้กลับมาเข้าเฝ้า และเมื่อซักถามความจริงจึงได้ทำหนังสือกราบทูลให้ทรงทราบ
จากนั้นในคราวสงครามปราบฮ่อ เมื่อปีระกาสัปตศก พ.ศ. 2428 พระบาทสมเด็จพระจุลจอมเกล้าเจ้าอยู่หัว ได้มีรับสั่งให้เจ้าหมื่นไวยวรนารถเป็นแม่ทัพไปปราบฮ่อ แต่ติดที่ว่านายทหารและพลทหารในสังกัดรวม 5 คนกลับติดคุกรับพระราชอาญาจากคราวตามเสด็จประพาสพระพุทธบาท เมืองสระบุรี เจ้าหมื่นไวยจึงได้นำเรื่องนี้ไปกราบทูล พระเจ้าน้องยาเธอ พระองค์เจ้าเทวัญอุไทยวงศ์ กรมหมื่นเทวะวงศ์วโรปการ แต่กรมหมื่นเทวะวงศ์วโรปการก็รับสั่งห้าม เจ้าหมื่นไวย จึงเรียกตัวหลวงทวยหาญมาปรึกษา หลวงทวยหาญจึงทำหนังสือกราบทูลขอพระราชทานอภัยโทษจนเป็นผลสำเร็จ พระบาทสมเด็จพระจุลจอมเกล้าเจ้าอยู่หัว จึงได้พระราชทานสัญญาบัตรให้หลวงทวยหาญเป็น พระพหลพลพยุหเสนา ถือศักดินา 1000 เมื่อวันจันทร์ แรม 3 ค่ำ เดือน 11 ปีระกาสัปตศก จุลศักราช 1247 ตรงกับเดือนตุลาคม 2428 
ต่อมาได้เลื่อนยศทหารเป็น นายพันเอก จากนั้นจึงได้รับพระราชทานสัญญาบัตรเลื่อนบรรดาศักดิ์เป็นพระยาในราชทินนามเดิมถือศักดินา 1500 เมื่อวันที่ 4 มีนาคม 2438 ระหว่างการบำเพ็ญพระราชกุศลสมโภชสิริราชสมบัติ พันเอก พระยาพหลพลพยุหเสนา (กิ่ม) ถึงแก่กรรมด้วยโรคบิดเมื่อวันที่ 19 ตุลาคม 2441 ขณะอายุประมาณ 55–56 ปี
พระยาพหลพลพยุหเสนา (กิ่ม) มีบุตรหลายคนแต่บุตรที่โดดเด่นและสำคัญมีอยู่ 2 คนคือ พลโท พระยาพหลโยธินรามินทรภักดี (นพ พหลโยธิน) อดีตองคมนตรี และอดีตสมุหเทศาภิบาลมณฑลนครราชสีมา และพลเอก พระยาพหลพลพยุหเสนา (พจน์ พหลโยธิน) อดีตนายกรัฐมนตรี อดีตผู้บัญชาการทหารบก อดีตรัฐมนตรีว่าการกระทรวงกลาโหม และอดีตรัฐมนตรีว่าการกระทรวงมหาดไทย ซึ่งทั้ง 2 ท่านมีบรรดาศักดิ์และราชทินนามว่า พระยาพหล เช่นเดียวกันกับบิดา

**อ้างอิง**
หมวดหมู่:ทหารบกชาวไทย
หมวดหมู่:ขุนนางไทย
หมวดหมู่:บุพการีของนายกรัฐมนตรีไทย
หมวดหมู่:บรรดาศักดิ์ชั้นพระยา
หมวดหมู่:พันเอก
ตำบลปุโละปุโย

ปุโละปุโย เป็นตำบลของอำเภอหนองจิก จังหวัดปัตตานี มีพื้นที่ 12.28 ตารางกิโลเมตร (คิดเป็น 7,675.2 ไร่) และมีเขตการปกครองทั้งหมด 9 หมู่บ้าน 

**ที่ตั้งและอาณาเขต**
ตำบลปุโละปุโยมีอาณาเขตติดต่อกับเขตการปกครองข้างเคียงดังนี้- ทิศเหนือ ติดต่อกับตำบลเกาะเปาะ- ทิศตะวันออก ติดต่อกับตำบลลิปะสะโงและตำบลคอลอตันหยง- ทิศใต้ ติดต่อกับตำบลควนโนรีและตำบลนาเกตุ (อำเภอโคกโพธิ์)- ทิศตะวันตก ติดต่อกับตำบลบ่อทองและตำบลตุยง

**ประวัติ**
มีเรื่องเล่ากันมาว่ามีคนมาจากจังหวัดปัตตานี มาอาศัยอยู่ที่หมู่ที่ 1 ในปัจจุบัน ได้สังเกตเห็นต้นไผ่ขึ้นอยู่จำนวนมาก และเรียงกันเป็นแถวทางทิศตะวันออกและตะวันตก นายเปาะมะวาที่ย้ายมาอยู่ได้เรียกหมู่บ้านดังกล่าวว่า บูโละบูโย ซึ่งแปลว่า "บ้านไม้ไผ่" ต่อมาคำว่า บูโละบูโย ได้เพี้ยนมาเป็น ปุโละปุโย จนถึงปัจจุบันนี้
ปุโละปุโยเป็นภาษาท้องถิ่น 2 คำ คือ "ปุโละ" เพี้ยนมาจากคำว่า บูโละ หมายถึง ต้นไผ่ ส่วนคำว่า "ปุโย" หมายถึง ตรง เมื่อรวมความหมายของสองคำจึงหมายถึง "ต้นไผ่ที่ขึ้นตรงกับดวงอาทิตย์"

**การแบ่งเขตการปกครอง**

**การปกครองส่วนภูมิภาค**
ตำบลปุโละปุโยแบ่งพื้นที่การปกครองออกเป็น 9 หมู่บ้าน ได้แก่

**การปกครองส่วนท้องถิ่น**
ท้องที่ตำบลปุโละปุโย มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลปุโละปุโย ครอบคลุมพื้นที่ตำบลปุโละปุโยทั้งหมด ซึ่งเป็นสภาตำบลปุโละปุโย ที่จัดตั้งขึ้นในปี พ.ศ. 2517 
ในปี พ.ศ. 2538 สภาตำบลปุโละปุโยมี 9 หมู่บ้าน พื้นที่ 12.28 ตารางกิโลเมตร ประชากร 6,643 คน และ 1,107 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลปุโละปุโยอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลปุโละปุโยในปี พ.ศ. 2540

**ประชากร**
พื้นที่ตำบลปุโละปุโยประกอบด้วยหมู่บ้านทั้งสิ้นจำนวน 9 หมู่บ้าน มีจำนวนประชากร 8,431 คน แบ่งเป็นชาย 4,209 คน หญิง 4,222 คน (เดือนธันวาคม 2566) เป็นตำบลที่มีจำนวนประชากรมากเป็นลำดับที่ 3 ในอำเภอหนองจิก
border=1px solid #AAAAAA
 border=1px solid #AAAAAA
 border=1px solid #AAAAAA
ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

**อ้างอิง**
ปุโละปุโย
ปุโละปุโย
หมวดหมู่:อำเภอหนองจิก
เท็งกะ ฮาชิโมโตะ

เท็งกะ ฮาชิโมโตะ(Hashimoto Tenka)เกิด 19 พฤศจิกายน 1993  ชื่อบนเวทีเดิมของเธอคือเท็นชิมุ(Tenchimu) เป็นนักแสดงและนักดนตรีชาวญี่ปุ่นที่มีความสนใจในการแสดงอาชีพตั้งแต่วัยเด็ก เธอได้รับความรู้จากการแสดงในละครทางโทรทัศน์และภาพยนตร์ และยังมีกิจกรรมในด้านดนตรีอีกด้วย แม้ว่าเธอจะเกิดที่ประเทศจีน แต่เธอเติบโตในเมืองอาชิคางะ จังหวัดโทจิงิ ประเทศญี่ปุ่น
ในเดือนสิงหาคม ค.ศ. 2023 เธอประกาศว่าเธอจะพักการทำงานในวงการบันเทิงไปจนกว่าจะมีการแจ้งเพิ่มเติมในเดือนกันยายนของปีเดียวกัน เหตุผลที่เธอต้องพักการทำงานนั้นไม่ทราบอย่างแน่ชัด ในเดือนเมษายน ค.ศ. 2024 เธอกลับมาทำงานอีกครั้งโดยเปิดเผยว่าตอนนี้เธอเป็นแม่เดี่ยว เนื่องจากเธอได้ทำการคลอดลูกของเธอไว้แล้ว 

**ผลงาน**

**วาไรตี้ซีรีส์**

**ละครโทรทัศน์**

**ละครโทรทัศน์อื่นๆ**

**ซีรีส์วิทยุุ**

**ละครวิทยุุุ**

**ซีรีส์อินเทอร์เน็ต**

**ภาพยนตร์**

**เวที**

**โฆษณา**

**วิดีโอ**

**นิตยสาร**

**วิดีโอสำหรับผู้ใหญ่**

**สิ่งพิมพ์**

**การอ่าน**

**หนังสือ**

**โฟโต้บุ๊ค**

**อ้างอิง**

**แหล่งข้อมูลอื่น**
 id=2961577
หมวดหมู่:บุคคลที่เกิดในปี พ.ศ. 2536
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงชาวญี่ปุ่น
หมวดหมู่:ยูทูปเบอร์ชาวญี่ปุ่น
หมวดหมู่:ชาวญี่ปุ่นเชื้อสายจีน
หมวดหมู่:นักแสดงหญิงชาวญี่ปุ่นในศตวรรษที่ 21
ตำบลลิปะสะโง

ลิปะสะโง เป็นตำบลของอำเภอหนองจิก จังหวัดปัตตานี มีพื้นที่ 16.46 ตารางกิโลเมตร (คิดเป็น 10,287.5 ไร่) และมีเขตการปกครองทั้งหมด 5 หมู่บ้าน เป็นที่ตั้งของแยกวงเวียนมะพร้าวต้นเดียว ในโครงการก่อสร้างสายทางเลี่ยงเมืองปัตตานี ตอนแยกทางหลวงแผ่นดินหมายเลข 418 

**ที่ตั้งและอาณาเขต**
ตำบลลิปะสะโงมีอาณาเขตติดต่อกับเขตการปกครองข้างเคียงดังนี้- ทิศเหนือ ติดต่อกับตำบลปะกาฮะรังและตำบลปุยุด (อำเภอเมืองปัตตานี)- ทิศตะวันออก ติดต่อกับตำบลประจัน (อำเภอยะรัง) และตำบลยาบี- ทิศใต้ ติดต่อกับตำบลคอลอตันหยง- ทิศตะวันตก ติดต่อกับตำบลปุโละปุโย ตำบลเกาะเปาะและตำบลดอนรัก

**ประวัติ**
ลิปะสะโงสมัยก่อนพื้นที่นี้เป็นที่ซ่องสุมของพวกโจรที่ขโมยสิ่งของ เช่น วัว ควาย ของชาวบ้าน แล้วนำมาซุกซ่อนไว้ในพื้นที่แห่งนี้  มีครั้งหนึ่งพวกโจรได้จับตัวผู้หญิงคนนั้นเกิดหายไป พวกโจรได้ช่วยกันค้นหา คำว่า ปากา แปลว่าช่วยกัน  และคำว่า ลิปะ แปลว่า "ดู" หรือ "หา" ซึ่งได้ตั้งเป็นชื่อของหมู่บ้านหนึ่งในตำบลลิปะสะโงในปัจจุบัน จากสาเหตุที่มีพวกโจรชุกชุมในพื้นที่ดังกล่าวมาแล้ว ทำให้ชาวบ้านได้อพยพไปอยู่ที่อื่นกันหมด ต่อมาเมื่อประมาณ 30 ปีมานี้ ได้มีชาวบ้านจากหมู่บ้านใกล้เคียง เช่น จากบ้านทุ่งโพธิ์ จากตำบลปุโละปุโย และจากบ้านกะมิยอ เป็นต้น
เนื่องจากตำบลลิปะสะโงมีลำน้ำไหลผ่านเกือบทุกหมู่บ้าน ซึ่งลักษณะทางไหลของลำน้ำ ขดไปมาทำให้มีลักษณะเหมือนมวยผมสตรี จึงใช้คำว่า ลิปะสะโง เรียกเป็นชื่อตำบลจนถึงปัจจุบัน 
ในปี พ.ศ. 2490 ทางราชการได้แยกหมู่ 1 บ้านเกาะเปาะเหนือ, หมู่ 2 บ้านเกาะเปาะใต้ ของตำบลลิปะสะโง รวมกับพื้นที่หมู่ 3 บ้านใหม่ ของตำบลดอนรัก รวมทั้งหมด 3 หมู่บ้าน จัดตั้งเป็น ตำบลเกาะเปาะ

**การแบ่งเขตการปกครอง**

**การปกครองส่วนภูมิภาค**
ตำบลลิปะสะโงแบ่งพื้นที่การปกครองออกเป็น 5 หมู่บ้าน ได้แก่

**การปกครองส่วนท้องถิ่น**
ท้องที่ตำบลลิปะสะโง มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลลิปะสะโง ครอบคลุมพื้นที่ตำบลลิปะสะโงทั้งหมด ซึ่งเป็นสภาตำบลลิปะสะโง ที่จัดตั้งขึ้นในปี พ.ศ. 2517 
ในปี พ.ศ. 2538 สภาตำบลลิปะสะโงมี 5 หมู่บ้าน พื้นที่ 16.46 ตารางกิโลเมตร ประชากร 2,881 คน และ 491 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลลิปะสะโงอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลลิปะสะโงในปี พ.ศ. 2540

**ประชากร**
พื้นที่ตำบลลิปะสะโงประกอบด้วยหมู่บ้านทั้งสิ้นจำนวน 5 หมู่บ้าน มีจำนวนประชากร 3,682 คน แบ่งเป็นชาย 1,804 คน หญิง 1,878 คน (เดือนธันวาคม 2566) เป็นตำบลที่มีจำนวนประชากรมากเป็นลำดับที่ 10 ในอำเภอหนองจิก
border=1px solid #AAAAAA
 border=1px solid #AAAAAA
 border=1px solid #AAAAAA
ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

**อ้างอิง**
ลิปะสะโง
ลิปะสะโง
หมวดหมู่:อำเภอหนองจิก
กิตติพงษ์ ณ ระนอง

กิตติพงษ์ ณ ระนอง เป็นนักการทูตชาวไทยเคยดำรงตำแหน่งเอกอัครราชทูตไทยประจำสหราชอาณาจักร ระหว่าง พ.ศ. 2558 ถึง พ.ศ. 2560  และเอกอัครราชทูตไทยประจำสหรัฐอเมริการะหว่าง พ.ศ. 2553 ถึง พ.ศ. 2555   

**ประวัติ**
กิตติพงษ์ ณ ระนอง เกิดเมื่อปี พ.ศ. 2499 เป็นบุตรของนายเก่ง และนางวิลัดดา ณ ระนอง มีน้องชายคือกิตติรัตน์ ณ ระนอง อดีตรัฐมนตรีว่าการกระทรวงการคลัง

**การทำงาน**
กิตติพงษ์ ณ ระนอง เข้ารับราชการครั้งแรก ใน พ.ศ. 2526 ที่กองวิทยุกระจายเสียง กรมสารนิเทศ กระทรวงการต่างประเทศ ต่อมาใน พ.ศ. 2549 ได้ดำรงตำแหน่งเอกอัครราชทูต ณ กรุงฮานอย ประเทศเวียดนาม และดำรงตำแหน่งเอกอัครราชทูต ณ กรุงวอชิงตัน สหรัฐอเมริกา ระหว่าง พ.ศ. 2553 ถึง พ.ศ. 2555 จากนั้นถูกย้ายให้ไปดำรงตำแหน่งเอกอัครราชทูตไทยประจำประเทศเกาหลีใต้ และต่อมามีกระแสข่าวว่าเขาเกิดความขัดแย้งกับรัฐบาลพรรคเพื่อไทย ทำให้ถูกย้ายไปดำรงตำแหน่งเอกอัครราชทูตไทยประจำกรุงทริโปลิ ประเทศลิเบีย ใน พ.ศ. 2556
ในปี พ.ศ. 2558 ได้ดำรงตำแหน่งเอกอัครราชทูตไทยประจำสหราชอาณาจักรจนถึง พ.ศ. 2560 และย้ายไปดำรงตำแหน่งเอกอัครราชทูตไทยประจำประเทศสวิตเซอร์แลนด์และเกษียณอายุราชการในปีเดียวกัน

**เครื่องราชอิสริยาภรณ์**

**อ้างอิง**
หมวดหมู่:เอกอัครราชทูตไทยประจำสหราชอาณาจักร
หมวดหมู่:นักการทูตชาวไทย
หมวดหมู่:เอกอัครราชทูตไทยประจำสหรัฐอเมริกา
หมวดหมู่:บุคคลที่ยังมีชีวิตอยู่
หมวดหมู่:เอกอัครราชทูตไทยประจำเกาหลีใต้
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
นัตสึกิ คาโต

นัตสึกิ คาโต (Katō Natsuki) เกิด 26 กรกฎาคม 1985 เป็นนักแสดง นักร้อง และนางแบบแฟชั่นชาวญี่ปุ่นที่ปรากฏอยู่ในละครโทรทัศน์ในบทบาทต่าง ๆ

**อาชีพ**
ในเดือนพฤศจิกายน ค.ศ. 2015 จังหวัดอากิตะ ได้เลือกให้เธอเป็นหนึ่งในofficial PRอย่างเป็นทางการ ร่วมกับ โนโซมิ ซาซากิ โดยมีวัตถุประสงค์เพื่อสร้างภาพลักษณ์ที่ดีขึ้นให้กับจังหวัด 

**ชีวิตส่วนตัว**
คาโต้ เป็นคนที่มีชื่นชอบในการ์ตูนและมังงะ ในวันที่ 6 มิถุนายน ค.ศ. 2014  เมื่อวันที่ 6 มิถุนายน ค.ศ. 2015 เธอประกาศในบล็อกของเธอว่าเธอได้แต่งงานกับชายที่ไม่ใช่คนดัง พิธีแต่งงานของพวกเขาจัดขึ้นในวันที่ 16 มีนาคม ค.ศ. 2015 ในวันที่ 12 มีนาคม ค.ศ. 2016 ในงานโชว์แฟชั่น Kobe Collection 2016 SPRING/SUMMER เธอประกาศว่าเธอมีครรภ์ครั้งแรก. พวกเขามีลูกสาวคนแรกเมื่อกรกฎาคม 7 ค.ศ. 2016 ลูกชายคนแรกเมื่อกุมภาพันธ์ ค.ศ. 2019 และลูกชายคนที่สองเมื่อมกราคม ค.ศ. 2021 เมื่อวันที่ 10 มกราคม ค.ศ. 2024 คาโต้ ได้ประกาศผ่านบัญชีโซเชียลมีเดียทางการของเธอว่าเธอและสามีกำลังคาดว่าจะมีลูกคนที่สี่แล้ว 

**ผลงาน**

**ภาพยนต์**

**ละครโทรทัศน์**

**อ้างอิง **

**แหล่งข้อมูลอื่น**
  ja
หมวดหมู่:นักแสดงละครโทรทัศน์หญิงชาวญี่ปุ่น
หมวดหมู่:นักแสดงภาพยนตร์หญิงชาวญี่ปุ่น
หมวดหมู่:นางแบบญี่ปุ่น
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2528
หมวดหมู่:บทความที่มีข้อความภาษาญี่ปุ่น
ตำบลลุโบะยิไร

ลุโบะยิไร เป็นตำบลของอำเภอมายอ จังหวัดปัตตานี มีพื้นที่ 56.00 ตารางกิโลเมตร (คิดเป็น 35,001.2 ไร่) และมีเขตการปกครองทั้งหมด 8 หมู่บ้าน เป็นพื้นที่ราบและที่ราบลุ่มภูเขา มีฝนตกตลอดปี 

**ที่ตั้งและอาณาเขต**
ตำบลลุโบะยิไรมีอาณาเขตติดต่อกับเขตการปกครองข้างเคียงดังนี้- ทิศเหนือ ติดต่อกับตำบลมายอ- ทิศตะวันออก ติดต่อกับตำบลพิเทน (อำเภอทุ่งยางแดง)- ทิศใต้ ติดต่อกับตำบลตะโละแมะนา (อำเภอทุ่งยางแดง) และตำบลเขาตูม (อำเภอยะรัง)- ทิศตะวันตก ติดต่อกับตำบลปะโดและตำบลตรัง

**ประวัติ**
ตำบลลุโบะยิไร ซึ่งคนสมัยก่อนได้เล่าว่า "ลุโบะยิไร" เป็นคำเพี้ยนมาจาก ลุโบะยือไร หมายถึง "บึงที่มีต้นไม้ใหญ่ล้อมรอบ" (ต้นไทร) และในบึงจะมีจระเข้ตัวใหญ่หนึ่งตัว ซึ่งชาวบ้านจะให้ความสำคัญกับจระเข้ตัวนั้น ทางองค์การบริหารส่วนตำบลลุโบะยิไรจึงได้นำจระเข้นี้มาเป็นสัญลักษณ์ขององค์การบริหารส่วนตำบลลุโบะยิไรในปัจจุบัน

**การแบ่งเขตการปกครอง**

**การปกครองท้องที่**
ตำบลลุโบะยิไรแบ่งพื้นที่การปกครองออกเป็น 8 หมู่บ้าน ได้แก่

**การปกครองส่วนท้องถิ่น**
ท้องที่ตำบลลุโบะยิไร มีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลลุโบะยิไร ครอบคลุมพื้นที่ตำบลลุโบะยิไรทั้งหมด ซึ่งเป็นสภาตำบลลุโบะยิไร ที่จัดตั้งขึ้นใน พ.ศ. 2517 
ใน พ.ศ. 2538 สภาตำบลลุโบะยิไรมี 8 หมู่บ้าน พื้นที่ 56.00 ตารางกิโลเมตร ประชากร 8,434 คน และ 1,197 ครัวเรือน พ.ศ. 2539 กระทรวงมหาดไทยจึงพิจารณาให้สภาตำบลลุโบะยิไรอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลลุโบะยิไรใน พ.ศ. 2540

**ประชากร**
พื้นที่ตำบลลุโบะยิไรประกอบด้วยหมู่บ้านทั้งสิ้นจำนวน 8 หมู่บ้าน มีจำนวนประชากร 12,296 คน แบ่งเป็นชาย 6,077 คน หญิง 6,219 คน (เดือนธันวาคม 2566) เป็นตำบลที่มีจำนวนประชากรมากที่สุดในอำเภอมายอ
border=1px solid #AAAAAA
 border=1px solid #AAAAAA
 border=1px solid #AAAAAA
พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

**อ้างอิง**
ลุโบะยิไร
ลุโบะยิไร
หมวดหมู่:อำเภอมายอ
จอห์น สมิธ (ประธานสโมสรฟุตบอล)

เซอร์จอห์น วิลสัน สมิธ (John Wilson Smith, 6 พฤศจิกายน 1920 – 31 มกราคม 1995) เป็นประธานสโมสรฟุตบอลลิเวอร์พูลตั้งแต่ปี 1973 ถึง 1990

**สโมสรฟุตบอลลิเวอร์พูล**
จอห์น สมิธเป็นประธานสโมสรฟุตบอลลิเวอร์พูลเป็นเวลา 17 ปี ตั้งแต่ปี 1973 และในช่วงเวลานี้พวกเขาเริ่มต้นยุคที่ประสบความสำเร็จสูงสุด เมื่อถึงเวลาที่เขาก้าวลงจากตำแหน่งในปี 1990 สโมสรได้แชมป์ดิวิชัน 1 11 สมัย, ยูโรเปียนคัพ 4 สมัย, ยูฟ่าคัพ 2 สมัย และเอฟเอคัพ 3 สมัย เขาเข้าร่วมคณะกรรมการบริหารของลิเวอร์พูลครั้งแรกในปี 1971 ในตำแหน่งบอร์ดบริหารและบริหารสโมสรร่วมกับปีเตอร์ โรบินสัน เลขานุการสโมสรที่รู้จักกันมานาน สมิธสนับสนุนระบบเดอะบูตรูม ในการเลื่อนตำแหน่งผู้จัดการจากภายในสโมสร เขาแต่งตั้งบ็อบ เพสลีย์ ผู้ช่วยผู้จัดการทีมรับตำแหน่งต่อจากบิลล์ แชงคลี ในปี 1974 และตามมาด้วยการแต่งตั้งโจ เฟแกน ผู้ช่วยผู้จัดการทีมของเพสลีย์ เป็นผู้จัดการในปี 1983

**อ้างอิง**
หมวดหมู่:ประธานและนักลงทุนสโมสรฟุตบอลลิเวอร์พูล
หมวดหมู่:ผู้ได้รับเครื่องราชอิสริยาภรณ์ซีบีอี
หมวดหมู่:เซอร์
หมวดหมู่:อัศวินแห่งอังกฤษ
ตำบลมายอ

มายอ เป็นตำบลและองค์กรปกครองส่วนท้องถิ่นประเภทเทศบาลตำบลในอำเภอมายอ จังหวัดปัตตานี เดิมพื้นที่มีฐานะเป็นสุขาภิบาล ปัจจุบันเป็นที่ตั้งของศูนย์ราชการทั้งหมดของอำเภอมายอ

**ที่ตั้งและอาณาเขต**
ตำบลมายอ มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับตำบลถนน- ทิศตะวันออก ติดต่อตำบลพิเทน (อำเภอทุ่งยางแดง)- ทิศใต้ ติดต่อกับตำบลลุโบะยิไร- ทิศตะวันตก ติดต่อกับตำบลตรัง ตำบลเกาะจันและตำบลกระเสาะ

**ประวัติ**
เมื่อ พ.ศ. 2443 ในรัชสมัยของพระบาทสมเด็จพระจุลจอมเกล้าเจ้าอยู่หัว ได้มีการปรับปรุงบริเวณ 7 หัวเมืองของมณฑลปัตตานี โดยแบ่งเขตการปกครองออกเป็น จังหวัด อำเภอ ตำบล และหมู่บ้าน ซึ่งปรากฏชื่ออำเภอมายอขึ้นในสมัยนั้น ซึ่งเรียกว่า "อำเภอละเกาะ" คำว่า ละเกาะ เป็นคำเพี้ยนมาจากคำว่า แลเกาะ เป็นภาษามลายูท้องถิ่น แปลว่า คด หมายถึง ลำคลองทีมีลักษณะคดไปมา ต่อมาทางราชการพิจารณาเห็นว่าที่ตั้งอำเภอละเกาะไม่เหมาะสม จึงย้ายที่ว่าการอำเภอละเกาะตั้งใหม่บนเนินเขาในเขตตำบลมายอ และเปลี่ยนชื่อเป็น "อำเภอมายอ" มาจนถึงปัจจุบัน 
ปี พ.ศ. 2490 ทางราชการได้แยกพื้นที่หมู่บ้านด้านทิศตะวันตกของตำบลมายอ ได้แก่ หมู่ 4 บ้านแขนท้าว, หมู่ 5 บ้านละเกาะ, หมู่ 6 บ้านคลองช้าง, หมู่ 7 บ้านเกาะจัน และหมู่ 8 บ้านแยระ รวม 5 หมู่บ้าน ตั้งขึ้นเป็น ตำบลเกาะจัน โดยตั้งเป็นหมู่ที่ 1–5 ตำบลเกาะจัน ตามลำดับ และปี พ.ศ. 2499 พื้นที่หมู่ 1 บ้านมายอ และหมู่ 2 บ้านมาหยอ เป็นที่ตั้งของที่ว่าการอำเภอมายอ สถานีตำรวจ สถานีอนามัย จึงตั้ง 2 หมู่บ้านขึ้นเป็น สุขาภิบาลมายอ ในปี พ.ศ. 2500

**การแบ่งเขตการปกครอง**

**การปกครองส่วนภูมิภาค**
ตำบลมายอแบ่งพื้นที่การปกครองออกเป็น 3 หมู่บ้าน ได้แก่

**การปกครองส่วนท้องถิ่น**
ตำบลมายอทั้งตำบลอยู่ในเขตเทศบาลตำบลมายอ เดิมมีฐานะเป็นสุขาภิบาลมายอ ในปี พ.ศ. 2500 มีพื้นที่ 5.10 ตารางกิโลเมตร และยกฐานะเป็นเทศบาลตำบลมายอ ในปี พ.ศ. 2542
ในปี พ.ศ. 2546 กระทรวงมหาดไทยได้พิจารณาให้เขตสภาตำบลมายอที่มีประชากรเพียง 1,090 คน และ 118 ครัวเรือน ซึ่งเป็นพื้นที่บางส่วนของหมู่ที่ 1–2 และหมู่ 3 บ้านปาแยเต็มพื้นที่ จึงให้รวมพื้นที่เข้ากับเทศบาลตำบลมายอในปี พ.ศ. 2547 เนื่องจากไม่ผ่านเงื่อนไขในการจัดตั้งองค์การบริหารส่วนตำบลทั้งด้านพื้นที่และประชากร
ทำให้เทศบาลตำบลมายอ รับพื้นที่จากสภาตำบลมายอมาทั้งหมด 1 หมู่บ้าน คือ หมู่ 3 บ้านปาแย และพื้นที่บางส่วนของหมู่ที่ 1–2 รวมพื้นที่ 5.90 ตารางกิโลเมตร และประชากร 1,090 คน โดยนำมารวมพื้นที่เทศบาลตำบลมายอ ทำให้เทศบาลมีพื้นที่ทั้งหมด 11.00 ตารางกิโลเมตร และประชากรรวมทั้งหมด 4,416 คน ในปี พ.ศ. 2547 หลังจากเปลี่ยนแปลงเขตเทศบาล

**ประชากร**
พื้นที่ตำบลมายอประกอบด้วยหมู่บ้านทั้งสิ้นจำนวน 3 หมู่บ้าน มีจำนวนประชากร 4,974 คน แบ่งเป็นชาย 2,477 คน หญิง 2,497 คน (เดือนธันวาคม 2566) เป็นตำบลที่มีจำนวนประชากรมากเป็นอันดับ 5 ในอำเภอมายอ
 border=1px solid #AAAAAA
 border=1px solid #AAAAAA
 border=1px solid #AAAAAA
ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

**อ้างอิง**
มายอ
มายอ
หมวดหมู่:อำเภอมายอ
แม่แบบ:เหตุการณ์ปัจจุบัน/2567 พฤษภาคม 2

ความสัมพันธ์ระหว่างประเทศ- ตรินิแดดและโตเบโกรับรองปาเลสไตน์เป็นประเทศเอกราชอย่างเป็นทางการ  (Middle East Eye)
ธุรกิจและเศรษฐกิจ- ตุรกีระงับการค้ากับอิสราเอลทั้งหมดเพื่อตอบโต้ต่อพฤติกรรมของพวกเขาในสงครามในฉนวนกาซา และเรียกร้องให้อนุญาตให้ความช่วยเหลือด้านมนุษยธรรมเข้าไปในฉนวนกาซาได้โดยไม่หยุดชะงัก หลังจากก่อนหน้านี้ได้ระงับการส่งออกบางส่วนไปยังอิสราเอลในเดือนเมษายน  (The Guardian)  (Reuters)
}
แม่แบบ:เหตุการณ์ปัจจุบัน/2567 พฤษภาคม 3

ธุรกิจและเศรษฐกิจ- คณะกรรมาธิการการค้าแห่งสหรัฐ ให้การอนุมัติแก่เอ็กซอนโมบิลในการซื้อกิจการ Pioneer Natural Resources มูลค่า 60 พันล้านดอลลาร์  (CNBC)- ปานามาสั่งห้ามแร่ควอนตัมรุ่นแรกจากการสกัดทองแดงหลังจากการปิดเหมือง Cobre Panamá เมื่อปีที่แล้ว  (Reuters)  (The Globe and Mail)
วิทยาศาสตร์และเทคโนโลยี- องค์การบริหารอวกาศแห่งชาติจีนส่งยานอวกาศฉางเอ๋อ 6 ขึ้นบินจากจุดปล่อยอวกาศเหวินชางในภารกิจระยะเวลาสองเดือนเพื่อรวบรวมตัวอย่างหินบนดวงจันทร์และดินจากด้านไกลของดวงจันทร์  (Reuters)  (AP)
}
แม่แบบ:เหตุการณ์ปัจจุบัน/2567 พฤษภาคม 4

กฎหมายและอาชญากรรม- สื่อของรัฐรัสเซียรายงานว่า เจ้าหน้าที่จำนวนหนึ่งจากยูเครนและประเทศเนโท ถูกจัดให้อยู่ในรายชื่อที่เป็นที่ต้องการตัวของรัสเซีย รวมถึงวอลอดือมือร์ แซแลนสกึย ประธานาธิบดียูเครน แปตรอ ปอรอแชนกอ อดีตประธานาธิบดี Oleksandr Pavlyuk ผู้บัญชาการกองกำลังภาคพื้นดินของยูเครน และ Kaja Kallas นายกรัฐมนตรีของเอสโตเนีย กระทรวงมหาดไทยไม่ได้ระบุว่าบุคคลที่ต้องการตัวถูกตั้งข้อหาก่ออาชญากรรมอะไร และไม่ได้ชี้แจงข้อกล่าวหาที่นำมาปฏิบัติต่อพวกเขา  (AP)
}
แม่แบบ:เหตุการณ์ปัจจุบัน/2567 พฤษภาคม 5

ศิลปะและวัฒนธรรม
*มาดอนนา จัดฟรีคอนเสิร์ตซึ่งเป็นการแสดงสุดท้ายของเดอะเซเลเบรชันทัวร์ ที่หาดกอปากาบานา ในรีโอเดจาเนโร ประเทศบราซิล โดยมีผู้ชม 1.6 ล้านคน สร้างสถิติเป็นศิลปินหญิงที่มีผู้ชมคอนเสิร์ตในคราวเดียวกันมากที่สุด  (บิลบอร์ด)
}
แม่แบบ:เหตุการณ์ปัจจุบัน/2567 พฤษภาคม 6

ศิลปะและวัฒนธรรม- งานเมตกาลา ประจำ พ.ศ. 2567 จัดขึ้นที่พิพิธภัณฑ์ศิลปะเมโทรโพลิทันในนครนิวยอร์ก ในธีม "สวนแห่งกาลเวลา" เพื่อเฉลิมฉลองนิทรรศการ Sleeping Beauties: Reawakening Fashion ของเมต  (Vanity Fair)- พิธีมอบรางวัลพูลิตเซอร์ประจำ พ.ศ. 2567 จัดขึ้น โดยมี 16 รางวัลในสาขาวารสารศาสตร์ และ 10 รางวัลในสาขาวรรณกรรม การละคร และดนตรี  (NPR)
}
แม่แบบ:เหตุการณ์ปัจจุบัน/2567 พฤษภาคม 7

ภัยพิบัติและอุบัติเหตุ- อุทกภัยในรัฐฮิวกรังจีดูซูว พ.ศ. 2567
** ยอดผู้เสียชีวิตจากอุทกภัยเพิ่มขึ้นเป็น 131 ราย  (The Guardian)
กฎหมายและอาชญากรรม- รัสเซียประกาศให้ฟรีดอมเฮาส์ องค์กรไม่แสวงผลกำไรของสหรัฐเป็น "องค์กรที่ไม่พึงปรารถนา" โดยออกกฎหมายห้ามกลุ่มนี้อย่างมีประสิทธิภาพ หลังจากกล่าวหากลุ่มนี้ว่า "ทำให้กองทัพรัสเซียเสื่อมเสีย" และสนับสนุนการคว่ำบาตรรัสเซีย  (Reuters)
}
แม่แบบ:เหตุการณ์ปัจจุบัน/2567 พฤษภาคม 8

สุขภาพและสิ่งแวดล้อม- วัคซีนโควิด-19
** แอสตร้าเซนเนก้า เพิกถอนการอนุญาตทางการตลาดในยุโรป และถอนวัคซีนป้องกันโควิด-19 ทั่วโลก เนื่องจากมีความต้องการใช้น้อย หลังจากพบว่าวัคซีนแทบจะไม่ทำให้เกิดลิ่มเลือด  (The Telegraph)
วิทยาศาสตร์และเทคโนโลยี- นักวิจัยที่ดีปไมด์ ประกาศการพัฒนา AlphaFold 3 ซึ่งเป็นโมเดลปัญญาประดิษฐ์ที่สามารถทำนายโครงสร้างของโมเลกุลทางชีววิทยาเกือบทั้งหมดและสร้างแบบจำลองปฏิสัมพันธ์ระหว่างโมเลกุลเหล่านั้นได้  (Time)  (Nature)
}
แม่แบบ:เหตุการณ์ปัจจุบัน/2567 พฤษภาคม 9

ความสัมพันธ์ระหว่างประเทศ- ออสเตรเลียและตูวาลูลงนามข้อตกลงความมั่นคงฉบับใหม่ โดยออสเตรเลียตกลงที่จะปกป้องตูวาลูในระหว่างที่เกิดภัยพิบัติทางธรรมชาติ โรคระบาด หรือการรุกรานทางทหาร  (AP)
}
แม่แบบ:เหตุการณ์ปัจจุบัน/2567 พฤษภาคม 10

ความสัมพันธ์ระหว่างประเทศ- สมัชชาใหญ่แห่งสหประชาชาติลงมติด้วยคะแนนเสียง 143–9 เสียง โดยมีผู้งดออกเสียง 25 เสียง เพื่ออนุมัติมติที่ให้สิทธิและเอกสิทธิ์ใหม่ ๆ แก่ปาเลสไตน์ และพิจารณาทบทวนคำขอของปาเลสไตน์ที่จะเป็นรัฐสมาชิกสหประชาชาติ 9 ประเทศที่คัดค้านมติดังกล่าว ได้แก่ อาร์เจนตินา เช็กเกีย ฮังการี อิสราเอล ไมโครนีเซีย นาอูรู ปาเลา ปาปัวนิวกินี และสหรัฐ  (AP)  (The National)
วิทยาศาสตร์และเทคโนโลยี- พายุสุริยะในเดือนพฤษภาคม พ.ศ. 2567
** พายุสุริยะที่รุนแรงที่สุดนับตั้งแต่ พ.ศ. 2562 กระทบโลก ทำให้สามารถมองเห็นออโรราได้ที่ละติจูดห่างจากขั้วโลกกว่าปกติ  (Earth.com)
}
แม่แบบ:เหตุการณ์ปัจจุบัน/2567 พฤษภาคม 11

ศิลปะและวัฒนธรรม- เนโม ตัวแทนจากสวิตเซอร์แลนด์ ชนะการประกวดเพลงยูโรวิชันปี 2024 ซึ่งจัดในเมืองมัลเมอ ประเทศสวีเดน  (DW)
}
แม่แบบ:เหตุการณ์ปัจจุบัน/2567 พฤษภาคม 12

การเมืองและการเลือกตั้ง- พรรคสังคมนิยมแห่งกาตาลุญญาชนะการเลือกตั้งระดับภูมิภาคด้วยผลการเลือกตั้งที่ดีที่สุดนับตั้งแต่ พ.ศ. 2546 พรรคที่สนับสนุนเอกราชสูญเสียเสียงส่วนใหญ่ในรัฐสภา  (Reuters)
}
แม่แบบ:เหตุการณ์ปัจจุบัน/2567 พฤษภาคม 13

กฎหมายและอาชญากรรม- ตำรวจอินโดนีเซียบุกตรวจค้นยาเสพติดครั้งใหญ่ในห้องแล็บที่ซ่อนอยู่ในบ้านพักแห่งหนึ่งในบาหลี ประเทศอินโดนีเซีย พวกเขาจับกุมชาวอินโดนีเซีย 1 คน ชาวยูเครน 2 คน และชาวรัสเซีย 1 คน  (AP)
ธุรกิจและเศรษฐกิจ- ชอร์ตสควีซของเกมสต๊อป
** สามปีหลังจากการชอร์ตสควีซหุ้นเกมสต๊อปครั้งก่อน ชาวเรดดิตกลับมาทำให้ราคาหุ้นเกมสต๊อปสูงขึ้นร้อยละ 75 ซึ่งแตะระดับสูงสุดในรอบ 18 เดือน ราคาหุ้นของ AMC Theatres ก็เพิ่มขึ้นมากกว่าร้อยละ 70 เช่นกัน  (Reuters)  (CNBC)
}
แม่แบบ:เหตุการณ์ปัจจุบัน/2567 พฤษภาคม 14

ศิลปะและวัฒนธรรม- เมอรีล สตรีป ได้รับรางวัลปาล์มทองคำเกียรติยศ ในพิธีเปิดเทศกาลภาพยนตร์กาน ครั้งที่ 77  (AP)
}
แม่แบบ:เหตุการณ์ปัจจุบัน/2567 พฤษภาคม 15

ความขัดแย้งและการโจมตีทางอาวุธ- รอเบร์ต ฟิตซอ นายกรัฐมนตรีสโลวาเกีย ได้รับบาดเจ็บจากเหตุกราดยิงในเมืองฮันโลวา ประเทศสโลวาเกีย ซึ่งถือเป็นความพยายามลอบสังหาร มือปืนรายนี้ถูกจับกุมและระบุได้ว่าเป็นนักเขียนวัย 71 ปีจากเมืองเลวิซ ประเทศสโลวาเกีย   (BBC News)  (The Wall Street Journal)
การเมืองและการเลือกตั้ง- ลอว์เรนซ์ หว่อง สาบานตนเข้ารับตำแหน่งนายกรัฐมนตรีคนที่ 4 ของสิงคโปร์ ต่อจากลี เซียนลุง  (BBC News)  (CNA)
}
หมวดหมู่:แกลลอป (สตูดิโอ)

หมวดหมู่:อนิเมะแบ่งตามสตูดิโอ
หมวดหมู่:สตูดิโอแอนิเมชันญี่ปุ่น
หมวดหมู่:สตูดิโอแอนิเมชันในโตเกียว
หมวดหมู่:อนิเมะโอเอ็นเอในปี พ.ศ. 2562

หมวดหมู่นี้สำหรับภาพยนตร์และซีรีส์อนิเมะออริจินัลเน็ตแอนิเมชัน (โอเอ็นเอ) ที่ฉายในปี พ.ศ. 2562
2562
หมวดหมู่:อนิเมะที่ออกฉายในปี พ.ศ. 2562
ตำบลปะนาเระ

ปะนาเระ เป็นตำบลและองค์กรปกครองส่วนท้องถิ่นประเภทเทศบาลตำบลในอำเภอปะนาเระ จังหวัดปัตตานี เดิมพื้นที่มีฐานะเป็นสุขาภิบาล ปัจจุบันเป็นที่ตั้งของศูนย์ราชการทั้งหมดของอำเภอปะนาเระ

**ที่ตั้งและอาณาเขต**
ตำบลปะนาเระ มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอ่าวไทย- ทิศตะวันออก ติดต่อตำบลบ้านกลาง- ทิศใต้ ติดต่อกับตำบลท่าข้าม- ทิศตะวันตก ติดต่อกับตำบลจะรังและตำบลตะโละกาโปร์ (อำเภอยะหริ่ง)

**ประวัติ**
"ปะนาเระ" เป็นภาษามลายูปัตตานีซึ่งมีที่มาจากคำว่า ปาตา แปลว่า หาด และคำว่า ตาเระ แปลว่า อวนลากปลา เมื่อนำมารวมกันเป็น ปาตาตาเระ จึงหมายถึงหาดที่ตากอวน ซึ่งเป็นสัญลักษณ์ที่สำคัญของชาวประมงทางภาคใต้ ต่อมาคำว่าปาตาตาเระเมื่อใช้นานจึงกร่อนเป็น ปะนาเระ  
"ปะนาเระ" คำมลายูหมายถึงชักลาก ยุคนั้นตรงท่าน้ำปะนาเระมีน้ำตื้น เรือไม่สามารถเข้าเทียบท่าได้สะดวก ชาวบ้านจึงชักลากเรือเพื่อเทียบท่าตามต้องการ จึงเรียกว่า ปะนาเระ เคยขึ้นกับเมืองยะหริ่ง พ.ศ. 2444 ได้มีการตั้งอำเภอปะนาเระขึ้นกับเมืองปัตตานีมาตั้งแต่บัดนั้น 
ปี พ.ศ. 2490 ทางราชการได้แยกพื้นที่หมู่บ้านด้านทิศใต้ของตำบลปะนาเระ ได้แก่ หมู่ 8 บ้านท่าข้าม, หมู่ 5 บ้านสวนหมาก, หมู่ 6 บ้านท่ามะนาว และหมู่ 7 บ้านทุ่ง รวม 4 หมู่บ้าน ตั้งขึ้นเป็น ตำบลท่าข้าม โดยตั้งเป็นหมู่ที่ 1–4 ตำบลท่าข้าม ตามลำดับ และปี พ.ศ. 2499 พื้นที่หมู่ 1 บ้านปะนาเระ และหมู่ 2 บ้านโตะแป๊ะ เป็นที่ตั้งของที่ว่าการอำเภอปะนาเระ สถานีตำรวจ สถานีอนามัย จึงตั้ง 2 หมู่บ้านขึ้นเป็น สุขาภิบาลปะนาเระ ในปี พ.ศ. 2500 

**การแบ่งเขตการปกครอง**

**การปกครองส่วนภูมิภาค**
ตำบลปะนาเระแบ่งพื้นที่การปกครองออกเป็น 5 หมู่บ้าน ได้แก่

**การปกครองส่วนท้องถิ่น**
ตำบลปะนาเระทั้งตำบลอยู่ในเขตเทศบาลตำบลปะนาเระ

**ประชากร**
พื้นที่ตำบลปะนาเระประกอบด้วยหมู่บ้านทั้งสิ้นจำนวน 5 หมู่บ้าน มีจำนวนประชากร 10,918 คน แบ่งเป็นชาย 5,436 คน หญิง 5,445 คน (เดือนธันวาคม 2566) เป็นตำบลที่มีจำนวนประชากรมากที่สุดในอำเภอปะนาเระ
 border=1px solid #AAAAAA
 border=1px solid #AAAAAA
 border=1px solid #AAAAAA
ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

**อ้างอิง**
ปะนาเระ
ปะนาเระ
หมวดหมู่:อำเภอปะนาเระ
เรือบรรทุกอากาศยานชั้นควีนเอลิซาเบธ

ควีนเอลิซาเบธ เป็นชั้นเรือบรรทุกอากาศยานของราชนาวีสหราชอาณาจักร สร้างขึ้นจำนวนสองลำ ได้แก่ เรือหลวงควีนเอลิซาเบธ และเรือหลวงปรินส์ออฟเวลส์ มีความสามารถบรรทุกอากาศยานจำนวนหกสิบลำ ทั้งแบบปีกตรึงและแบบปีกหมุน เรือชั้นนี้รับเอาชื่อจากเรือหลวงควีนเอลิซาเบธลำแรกซึ่งเป็นเรือรบในสงครามโลกครั้งที่หนึ่ง ซึ่งตั้งชื่อตามสมเด็จพระนางเจ้าเอลิซาเบธที่ 1 
ในปี 2007 สหราชอาณาจักรประกาศการสร้างเรือบรรทุกอากาศยานจำนวนสองลำ และตั้งงบประมาณสำหรับสองลำไว้ที่ 4,085 ล้านปอนด์ อย่างไรก็ตาม การก่อสร้างก็ประสบความล่าช้า และงบประมาณบานปลายขึ้นตามลำดับ ท้ายที่สุดในปี 2013 มีการเจรจาต่อรองแก้ไขสัญญาจนจบที่ 6,200 ล้านปอนด์
เรือชั้นนี้เริ่มสร้างในปี 2009 และแล่นทดสอบในเดือนมิถุนายน 2017 เข้าประจำการในเดือนธันวาคม 2017 และเริ่มปฏิบัติการในปี 2020 ชั้นเรือนี้ถูกออกแบบให้รองรับอากาศยานขึ้นลงแนวดิ่ง ซึ่งเป็นการออกแบบเพื่อเครื่องบินขับไล่ F-35 ไลท์นิง 2 และยังมีเฮเลคอปเตอร์ AgustaWestland AW101 สำหรับเตือนภัยล่วงหน้าทางอากาศและปราบเรือดำน้ำ เรือชั้นนี้ยังถูกออกแบบให้มีความยืดหยุ่นในการใช้งาน สามารถรองรับกำลังพลราชนาวิกโยธิน 250 นายพร้อมส่วนสนับสนุนอย่างเฮลิคอปเตอร์โจมตี และเฮลิคอปเตอร์ลำเลียงขนาดใหญ่ อย่างเช่น CH-47 ชีนุก ฐานปฏิบัติการอยู่ที่ฐานทัพเรือพอร์ตสมัท

**อ้างอิง**

ค
ค
วัดจันทาราม (จังหวัดนครศรีธรรมราช)

วัดจันทาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าวัง อำเภอเมืองนครศรีธรรมราช จังหวัดนครศรีธรรมราช ปัจจุบันมีพระครูกาเดิม (ทอง ธมฺมสฺโร) ดำรงตำแหน่งเจ้าอาวาส
วัดจันทาราม หรือ วัดจัน ตั้งอยู่ใจกลางชุมชนท่าวัง-ท่ามอญ ย่านเศรษฐกิจที่สำคัญและเก่าแก่ของตัวเมืองนครศรีธรรมราช ตามประวัติวัดเล่าว่าวัดนี้สร้างขึ้นเมื่อ พ.ศ. 2340 สมัยพระบาทสมเด็จพระพุทธยอดฟ้าจุฬาโลกมหาราชและได้รับวิสุงคามสีมาเมื่อ พ.ศ. 2350
โบราณสถานที่สำคัญในวัดได้แก่ กุฏิครึ่งตึกครึ่งไม้ประดับด้วยลวดลายไม้ฉลุอย่างงดงาม เป็นกุฏิที่สร้างขึ้นสมัยพระบาทสมเด็จพระมงกุฎเกล้าเจ้าอยู่หัว เมื่อครั้งเสด็จประพาสเมืองนครศรีธรรมราชได้มีการสมทบทุนสร้างกุฏิขึ้น มีลักษณะเป็นอาคารทรงไทยปนฝรั่งซึ่งนิยมกันในสมัยนั้นส่วนลวดลายไม้ฉลุ หรือเรียกว่า เรือนขนมปังขิง วัดมีโบราณวัตถุคือ ตู้พระธรรมลงรักปิดทองจำนวน 5 ใบ เขียนลวดลายเรื่องรามเกียรติ์และลายไทย

**อ้างอิง**
จันทาราม
หมวดหมู่:โบราณสถานในจังหวัดนครศรีธรรมราช
วัดเจ้าพราหมณ์

วัดเจ้าพราหมณ์ เป็นโบราณสถานประเภทวัดร้างที่ตั้งอยู่ด้านทิศตะวันตกเฉียงใต้ภายในเกาะเมืองอยุธยา ริมคลองฉะไกรใหญ่ โดยอาจจะเป็นเทวสถานในศาสนาฮินดูมาก่อน เนื่องจากยังเหลือปรางค์ประธาน เป็นปรางค์ที่ก่อด้วยอิฐ ฐานของปรางค์ก่ออิฐเรียงอยู่บนแนวฐานล่างซึ่งก่อด้วยศิลาแลง ลวดลายปูนปั้นติดอยู่ที่ซุ้มชั้นบนของซุ้มทางเข้าด้านหน้าของปรางค์ ลักษณะโครงสร้างและลวดลายปูนปั้นที่ประดับบนโบราณสถานเป็นศิลปะอยุธยาตอนต้นหรือเก่ากว่านั้น ก่อนจะกลายมาเป็นพุทธสถานในภายหลัง โดยได้มีการปฏิสังขรณ์ในสมัยอยุธยาตอนปลาย เนื่องจากมีการก่อฐานเขียงปิดทับฐานปรางค์องค์เดิมเพื่อเชื่อมกับวิหาร
ต่อมาในต้นปี 2534 กรมศิลปากร ได้ทำการขุดสำรวจในบริเวณแนววิหารเดิมด้านทิศใต้พบโบราณวัตถุที่สำคัญได้แก่
ชิ้นส่วนต้นพระพาหาด้านซ้ายของพระโพธิสัตว์อวโลกิเตศวรเปล่งรัศมีซึ่งสลักรูปพระพุทธรูปปางสมาธิ ซ้อนกันเป็นชั้นเห็นอยู่ 4 ชั้น เป็นศิลปะลพบุรี อายุราวพุทธศตวรรษที่ 18 ปัจจุบันจัดแสดงอยู่ที่พิพิธภัณฑสถานแห่งชาติ ราชบุรี จังหวัดราชบุรี 
ประติมากรรมสำริดรูปพระลักษมีศิลปะอินเดียใต้  สมัยราชวงศ์โจฬะ อายุราวพุทธศตวรรษที่ 18–19 และยังพบกำไลสำริด 1 คู่  ทำเป็นรูปงูอ้าปากตามลำตัวเป็นเกล็ด  โบราณวัตถุทั้ง 3 ชิ้นเก็บรักษาอยู่ที่พิพิธภัณฑสถานแห่งชาติ จันทรเกษม จังหวัดพระนครศรีอยุธยา
ต่อมากรมศิลปากรได้เข้ามาทำการขุดแต่งอีกครั้งในปี 2541

**อ้างอิง**
เจ้าพราหมณ์
หมวดหมู่:โบราณสถานในจังหวัดพระนครศรีอยุธยา
หมวดหมู่:สิ่งก่อสร้างในสมัยกรุงศรีอยุธยา
จีเซล

เอริ อูจินางะ (เกิดวันที่ 30 ตุลาคม ค.ศ 2000) หรือที่รู้จักกันในชื่อจีเซล (지젤) เป็นนักร้องและแร็ปเปอร์ชาวญี่ปุ่นที่อาศัยอยู่ในเกาหลีใต้ เธอเป็นสมาชิกของเกิร์ลกรุปเกาหลีใต้เอสปา เปิดตัวภายใต้สังกัดเอสเอ็มเอนเตอร์เทนเมนต์ในเดือนพฤศจิกายน ค.ศ. 2020

**ชีวิตส่วนตัว**
จีเซลเกิดที่เขตคังนัม โซล ประเทศเกาหลีใต้ มีแม่เป็นชาวเกาหลีและพ่อเป็นชาวญี่ปุ่น และเติบโตที่โตเกียวประเทศญี่ปุ่น เธอพูดภาษาญี่ปุ่น เกาหลี และอังกฤษได้คล่อง
เธอเข้าเรียนที่ Tokyo International School และ โรงเรียนนานาชาติแห่งพระหฤทัย เธอได้รู้จักกับแนวเพลงเคป็อปในชั้นมัธยมศึกษาปีที่สอง ต่อมาเธอกลับมาที่เกาหลีหลังจากสำเร็จการศึกษาเพื่อออดิชันของเอสเอ็มเอนเตอร์เทนเมนต์และผ่านการออดิชันหลังจากพยายามมา 4 ครั้ง เธอใช้ชื่อบนเวทีว่า จีเซล หลังจากเธอได้รับจากรุ่นพี่ในบริษัทที่ช่วยฝึกฝนเธอ

**อาชีพ**

**2020–ปัจจุบัน: เปิดตัวกับเอสปา และกิจกรรมเดี่ยว**
หลังจากฝึกฝนเป็นเวลา 11 เดือน เอสเอ็มเอนเตอร์เทนเมนต์ได้เปิดตัวเธอในฐานะสมาชิกคนที่สามของเอสปาในวันที่ 6 พฤศจิกายน ค.ศ. 2020 เป็นเกิร์ลกรุปวงแรกตั้งแต่การเปิดตัววงเรดเวลเวต ในปี ค.ศ. 2014 และเปิดตัวด้วยซิงเกิล "แบล็กแมมบา" ในวันที่ 17 พฤศจิกายน
ในเดือนธันวาคม ค.ศ. 2021 จีเซลได้มีส่วนร่วมในเพลง "Zoo" ร่วมกับเพื่อนร่วมค่ายในอัลบั้ม2021 Winter SM Town: SMCU Express
เมื่อวันที่ 4 มิถุนายน ค.ศ. 2024 มีการประกาศว่าจีเซลจะร่วมงานกับบลปัลกันโฟร์ในซิงเกิล "Lips" วางจำหน่ายในวันที่ 13 มิถุนายน เมื่อวันที่ 14 พฤศจิกายน มีการประกาศว่าจีเซลจะร่วมงานกับHaonในซิงเกิล "Skrr" กำหนดวางจำหน่ายในวันที่ 20

**ผลงานเพลง**

**ศิลปินรับเชิญ**

**เครดิตการแต่งเพลง**
เครดิตเพลงทั้งหมดดัดแปลงมาจากฐานข้อมูลของ Korea Music Copyright Association เว้นแต่จะระบุไว้เป็นอย่างอื่น

**ผลงานวิดีโอ**

**หมายเหตุ**

**อ้างอิง**

**แหล่งข้อมูลอื่น**
 1=https://www.smtown.com/artists/10767 ko
หมวดหมู่:สมาชิกของเอสปา
หมวดหมู่:บุคคลที่เกิดในปี พ.ศ. 2543
หมวดหมู่:บุคคลที่ยังมีชีวิตอยู่
หมวดหมู่:นักร้องจากคังนัม
หมวดหมู่:นักร้องเพลงภาษาเกาหลีชาวญี่ปุ่น
หมวดหมู่:บุคคลจากคังนัม
หมวดหมู่:นักร้องเคป็อป
หมวดหมู่:ศิลปินสังกัดเอสเอ็มเอนเตอร์เทนเมนต์
หมวดหมู่:นักร้องหญิงชาวเกาหลีใต้ในศตวรรษที่ 21
ตำบลควน

ควน เป็นตำบลของอำเภอปะนาเระ จังหวัดปัตตานี เป็นที่ตั้งของชุมชนปาลัส เป็นชุมชนสองอำเภอขนาดใหญ่ซึ่งแบ่งเขตโดยมีทางหลวงแผ่นดินหมายเลข 42 สายคลองแงะ–จุดผ่านแดนถาวรสุไหงโก-ลก กับตำบลลางาของอำเภอมายอ โดยมีที่ทำการไปรษณีย์ปาลัสแยกจากอำเภอสังกัดตนเอง 

**ที่ตั้งและอาณาเขต**
ตำบลควนมีอาณาเขตติดต่อกับเขตการปกครองข้างเคียงดังนี้- ทิศเหนือ ติดต่อกับตำบลดอน- ทิศตะวันออก ติดต่อกับตำบลท่าน้ำ- ทิศใต้ ติดต่อกับตำบลแป้นและตำบลทุ่งคล้า (อำเภอสายบุรี)- ทิศตะวันตก ติดต่อกับตำบลลางา (อำเภอมายอ)

**ประวัติ**
ตำบลควนตั้งอยู่ริเวณเชิงเขาลูกหนึ่งซึ่งภาษาใต้เรียก "ควน" ซึ่งคำว่า ควน แปลว่า ที่สูง ต่อมาในปี พ.ศ. 2479 ทางข้าหลวงจังหวัดปัตตานีได้ยุบท้องที่ตำบลท่าน้ำตะวันออก รวมกับตำบลท่าน้ำตะวันตก ตั้งเป็น "ตำบลท่าน้ำ" ก่อนที่ในปี พ.ศ. 2583 ทางราชการได้สั่งยุบตำบลท่าน้ำ มารวมกับตำบลควน
ในปี พ.ศ. 2490 ทางราชการได้แยกหมู่ 4 บ้านตะโละ, หมู่ 5 บ้านสุเหร่า, หมู่ 6 บ้านตีนเขา และหมู่ 7 บ้านโต๊ะชา ของตำบลควน รวมทั้งหมด 4 หมู่บ้าน จัดตั้งเป็น ตำบลท่าน้ำ อีกครั้ง

**การแบ่งเขตการปกครอง**

**การปกครองส่วนภูมิภาค**
ตำบลควนแบ่งพื้นที่การปกครองออกเป็น 6 หมู่บ้าน ได้แก่

**การปกครองส่วนท้องถิ่น**
ท้องที่ตำบลควน มีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลควน ครอบคลุมพื้นที่ตำบลควนทั้งหมด ซึ่งเป็นสภาตำบลควน ที่จัดตั้งขึ้นในปี พ.ศ. 2517 
ในปี พ.ศ. 2538 สภาตำบลควนมี 6 หมู่บ้าน พื้นที่ 12.91 ตารางกิโลเมตร ประชากร 2,769 คน และ 810 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลควนอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลควนในปี พ.ศ. 2540

**ประชากร**
พื้นที่ตำบลควนประกอบด้วยหมู่บ้านทั้งสิ้นจำนวน 6 หมู่บ้าน มีจำนวนประชากร 2,387 คน แบ่งเป็นชาย 1,148 คน หญิง 1,239 คน (เดือนธันวาคม 2566) เป็นตำบลที่มีจำนวนประชากรมากเป็นอันดับ 8 ในอำเภอปะนาเระ
border=1px solid #AAAAAA
 border=1px solid #AAAAAA
 border=1px solid #AAAAAA
ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

**อ้างอิง**
ควน
ควน
หมวดหมู่:อำเภอปะนาเระ
ระบบอาวุธต่อตีประชิด

Kashtan CIWS ของโซเวียต/รัสเซีย
ระบบอาวุธต่อตีประชิด (close-in weapon system) หรือย่อเป็น CIWS (ซีวิซ) เป็นระบบอาวุธป้องกันภัยเฉพาะจุด สำหรับตรวจจับและทำลายอากาศยานหรือมิสไซล์ของข้าศึกที่ฝ่าการป้องกันรอบนอกเข้ามาได้แล้ว และกำลังเคลื่อนเข้าใกล้ตนเอง ซีวิซมีระยะยิงทำลายไม่เกินห้ากิโลเมตร เป็นระบบที่นิยมติดตั้งบนเรือรบ เรือรบขนาดใหญ่สมัยใหม่แทบทุกลำติดตั้งซีวิซ ในบางกรณีก็มีการติดตั้งซีวิซเพื่อป้องกันฐานทัพเช่นกัน
ซีวิซแบ่งเป็นสองประเภท ประเภทแรกคือระบบปืนใหญ่โรตารีหลายลำกล้องซึ่งมีอัตรายิงสูงมาก พร้อมเรดาร์และคอมพิวเตอร์ในตัว ติดตั้งบนป้อมปืนหมุนได้ สำหรับทำลายมิสไซส์และอากาศยานข้าศึก ประเภทสองคือระบบมิสไซส์นำวิถีด้วยอินฟาเรดหรือเรดาร์ สำหรับทำลายอากาศยานข้าศึก

**รายชื่อระบบซีวิซ**
รายชื่อระบบซิวิซ - จำนวนลำกล้อง x ขนาดลำกล้อง- Russia AK-630, 630M, 306, 630M1-2, และ 630M2  - 30×165mm- Turkey Aselsan GOKDENIZ and GOKDENIZ ER - 35×228mm- Italy DARDO และ Fast Forty - 40×365mmR- South Africa Denel 35mm Dual Purpose Gun - 35×228mm- Netherlands Goalkeeper CIWS - 30×173mm- Russia Kashtan CIWS และ M variant - 30×165mm- Germany Mauser BK-27 - 27×145mm- Germany Rheinmetall Oerlikon Millennium Gun - 35×228mm- US Phalanx CIWS Block 0, 1, 1A, และ 1B - 20×102mm- China Type 730 และ Type 1130 CIWS - 30×165mm- Russia Pantsir-M - 30×165mm

**อ้างอิง**
หมวดหมู่:ปืนต่อต้านอากาศยาน
หมวดหมู่:การรับมืออาวุธ
ฮิคุเลโอ

Tautuiaki Taula Koloamatangi (เกิด 7 กุมภาพันธ์ 1991) เป็นนักมวยปล้ำอาชีพชาวอเมริกันที่เซ็นสัญญากับ New Japan Pro-Wrestling (NJPW) สมาคมของญี่ปุ่น และ Impact Wrestling สมาคมของอเมริกาภายใต้ชื่อ ฮิคุเลโอ (Hikuleo, ヒクレオ, Hikureo) เขาเป็นอดีตแชมป์ Strong Openweight และเป็นส่วนหนึ่งของกลุ่ม Guerrillas of Destiny

**แชมป์และรางวัล**
New Japan Pro-Wrestling
**Strong Openweight Championship (1 time)
**Strong Openweight Tag Team Championship (1 time) – with El Phantasmo
**IWGP Tag Team Championship (1 time) – with El Phantasmo
*Pro Wrestling Illustrated
**Ranked No. 350 of the top 500 singles wrestlers in the PWI 500 of 2022

**อ้างอิง**

**แหล่งข้อมูลอื่น**
 name=Hikuleo- Taula Koloamatangi
หมวดหมู่:นักมวยปล้ำอาชีพชาวอเมริกัน
หมู่วิหารตาฮัจรัต

หมู่วิหารตาฮัจรัต (It-Tempji Ta' Ħaġrat) ในหมู่บ้านลิมจาร์ ประเทศมอลตา ได้รับการขึ้นทะเบียนเป็นแหล่งมรดกโลกยูเนสโกเช่นเดียวกับวิหารหินใหญ่อื่น ๆ อีกหลายแห่งในมอลตา ตาฮัจรัตเป็นหนึ่งในศาสนสถานที่เก่าแก่ที่สุดในโลก วิหารหลังใหญ่กว่ามีอายุอยู่ในระยะจกันตียา (3,600–3,200 ปีก่อนคริสต์ศักราช) ในขณะที่วิหารหลังเล็กกว่ามีอายุอยู่ในระยะฮัลซัฟลีนี (3,300–3,000 ปีก่อนคริสต์ศักราช)

**ที่ตั้ง**
ตาฮัจรัตตั้งอยู่ที่รอบนอกทิศตะวันออกของหมู่บ้านลิมจาร์ ห่างจากหมู่วิหารสกอร์บาประมาณ 1 กิโลเมตร ด้านหน้าอาคารตาฮัจรัตมีลักษณะคล้ายกับด้านหน้าอาคารสกอร์บา

**หมู่วิหาร**
การขุดพบชั้นเครื่องปั้นดินเผาแสดงให้เห็นว่าเคยมีหมู่บ้านตั้งอยู่บนพื้นที่นี้และมีอายุเก่าแก่กว่าตัววิหาร เครื่องปั้นดินเผายุคแรกนี้มีอายุอยู่ในระยะลิมจาร์ (3,800–3,600 ปีก่อนคริสต์ศักราช)
ตาฮัจรัตสร้างขึ้นจากหินปูนปะการังชั้นล่างซึ่งเป็นหินโผล่ชุดที่เก่าแก่ที่สุดในหมู่เกาะมอลตา หมู่วิหารประกอบด้วยวิหาร 2 หลังที่อยู่ติดกัน วิหารน้อยติดกับด้านเหนือของวิหารใหญ่
วิหารทั้งสองมีการวางผังที่ไม่สม่ำเสมอและมีขนาดเล็กกว่าวิหารยุคหินใหม่หลายแห่งในมอลตา นอกจากนี้ยังมีความต่างจากวิหารหินใหญ่อื่น ๆ ตรงที่ไม่พบบล็อกหินที่ผ่านการตกแต่งลวดลาย อย่างไรก็ตาม ยังพบโบราณวัตถุจำนวนหนึ่งในพื้นที่ โบราณวัตถุที่น่าสนใจที่สุดน่าจะเป็นแบบจำลองวิหารชิ้นหนึ่ง ที่แกะสลักจากหินปูนแพลงก์ตอนโกลบิเจอไรนา แบบจำลองนี้มีหลังคาและแสดงให้เห็นโครงสร้างตามแบบฉบับวิหารหินใหญ่ในมอลตา ซึ่งประกอบด้วยโครงสร้างเสากับทับหลังด้านหน้า การก่อผนังด้วยบล็อกหินแคบสลับบล็อกหินกว้าง และการก่อชั้นหินให้เหลื่อมออกมาทีละชั้นเพื่อให้เป็นโครงสร้างด้านบน

**วิหารใหญ่ **
วิหารใหญ่ (ซึ่งมีอายุอยู่ในระยะจกันตียา) มีผังเป็นรูปดอกจิกสามแฉกตามแบบฉบับ โดยมีส่วนหน้าเว้าเปิดสู่ลานกว้างครึ่งวงกลม ส่วนหน้าประกอบด้วยช่องประตูขนาดใหญ่ตรงกลางและที่นั่งตรงฐาน บันไดสองขั้นพาไปสู่ทางเข้าหลักและทางเดินที่ขนาบด้วยแผ่นหินปูนปะการังขนาดใหญ่ตั้งตรง
ทางเดินนำไปสู่ลานกลางวิหารซึ่งแผ่ออกเป็นห้องครึ่งวงกลม 3 ห้อง ห้องเหล่านี้ถูกก่อผนังปิดบางส่วนในบางช่วงเวลาของระยะฮัลซัฟลีนี และมีการค้นพบเศษเครื่องปั้นดินเผาภายในผนังที่ว่านี้ มุขโค้งของแต่ละห้องสร้างด้วยผนังหินสกัดหยาบ การก่อชั้นหินเหนือผนังให้เหลื่อมออกมาทีละชั้นบ่งชี้ว่าวิหารนี้เคยมีหลังคาคลุม
มีการค้นพบประติมากรรมวิหารแกะสลักที่นี่ เป็นแบบจำลองขนาดเล็กที่แกะสลักจากหินปูนโกลบิเจอไรนาและได้รับการค้นพบใน ค.ศ. 1923

**วิหารน้อย**
วิหารน้อย (ซึ่งมีอายุอยู่ในระยะฮัลซัฟลีนี) ตั้งอยู่ทางด้านเหนือและมีความยาว 6 เมตรครึ่ง มีทางเข้าถึงจากมุขโค้งด้านตะวันออกของวิหารใหญ่ วิหารหลังนี้สร้างด้วยหินก้อนเล็กกว่าและแสดงถึงความไม่สมบูรณ์ของการออกแบบที่ถูกมองว่ามีความโบราณหรือเป็นลักษณะเฉพาะของชนบท

**การขุดค้น**
ตาฮัจรัตได้รับการขุดค้นทางโบราณคดีในช่วงระหว่าง ค.ศ. 1923–1926 นำโดยทิมิสโตคลีส แซมมิต ซึ่งในขณะนั้นเป็นผู้อำนวยการพิพิธภัณฑ์ ต่อมาได้รับการขุดค้นอีกครั้งใน ค.ศ. 1954 นำโดยจอห์น เดวีส์ เอวันส์ จากนั้นเดวิด เอช. ทรัมป์ นักโบราณคดีชาวอังกฤษ ได้ระบุอายุโบราณสถานแห่งนี้อย่างแม่นยำหลังการขุดค้นใน ค.ศ. 1961
ตาฮัจรัตมีชื่อรวมอยู่ในรายการโบราณวัตถุสถานของมอลตา ค.ศ. 1925

**การบูรณะ**
ส่วนหน้าของวิหารและช่องประตูได้รับการสืบสร้างขึ้นใหม่ใน ค.ศ. 1937

**ระเบียงภาพ**

**อ้างอิง**
หมวดหมู่:วิหารหินใหญ่แห่งมอลตา
หมวดหมู่:สิ่งก่อสร้างในประเทศมอลตา
หมวดหมู่:แหล่งโบราณคดีในประเทศมอลตา
หมวดหมู่:แหล่งมรดกโลกในประเทศมอลตา
หมวดหมู่:แหล่งยุคหินใหม่ในทวีปยุโรป
หมวดหมู่:ลิมจาร์
บาเลนตินา อาโกสตา ฮิรัลโด

บาเลนตินา อาโกสตา ฮิรัลโด (Valentina Acosta Giraldo;lang=Spanish 19 เมษายน ค.ศ. 2000 – ) เป็นนักยิงธนูชาวโคลอมเบีย ซึ่งได้รับรางวัลเหรียญทองในการแข่งยิงธนูยุวชนชิงแชมป์โลก 2019 กระทั่งสองปีต่อมา เธอได้ลงแข่งประเภทบุคคลหญิงในโอลิมปิกฤดูร้อน 2020

**หมายเหตุ**

**อ้างอิง**

**แหล่งข้อมูลอื่น**
 archery/athlete-profile-n1122895-acosta-giraldo-valentina
หมวดหมู่:นักยิงธนูหญิงชาวโคลอมเบีย
หมวดหมู่:นักยิงธนูในโอลิมปิกฤดูร้อน 2020
วัดกระชาย

วัดกระชาย หรือ วัดเจ้าชาย เป็นวัดร้างที่ตั้งอยู่บนเนินกลางทุ่งปากกรานหรือบ้านกลางคลองตะเคียน นอกเกาะเมืองอยุธยาไปทางทิศตะวันตกเฉียงใต้บริเวณตำบลบ้านป้อม อำเภอพระนครศรีอยุธยา จังหวัดพระนครศรีอยุธยา ปัจจุบันยังไม่ได้ขึ้นทะเบียนเป็นโบราณสถานโดยกรมศิลปากร
วัดกระชายมีกรุพระที่สำคัญคือ กรุพระพิมพ์ปางสิบทัศน์ หรือพระเจ้าสิบชาติ มีพุทธคุณในทาง คงกระพันชาตรี แต่ปัจจุบันถูกขุดไปหมดแล้ว โดยถูกบรรจุในพระเจดีย์องค์เดียวที่ยังหลงเหลืออยู่ในวัด แต่อยู่ในสภาพทรุดเอียง
วัดกระชายยังปรากฏในพระราชพงศาวดารอีกว่าเป็นวัดที่ใช้สำเร็จโทษพระศรีศิลป์ พระราชนัดดาของสมเด็จพระนารายณ์มหาราช ที่วางแผนลอบปลงพระชนม์สมเด็จพระนารายณ์มหาราชถึง 2 ครั้ง นอกจากนี้ในช่วงการเสียกรุงศรีอยุธยาครั้งที่ 2 กองทัพพม่ายังได้ใช้วัดกระชาย วัดเต่า และวัดสุเรนทร์ เป็นที่ตั้งทัพโจมตีพระนคร

**อ้างอิง**
กระชาย
มิวนิก (แก้ความกำกวม)

มิวนิก เป็นเมืองในประเทศเยอรมนี
มิวนิก ยังสามารถหมายถึง- ความตกลงมิวนิก, สนธิสัญญาเมื่อ ค.ศ. 1938- นันท์นภัส เลิศนามเชิดสกุล, นักแสดงชาวไทย ชื่อเล่นมิวนิค- โบสถ์แม่พระมิวนิก, ศาสนสถานในประเทศเยอรมนี- พระราชฐานมิวนิก, โบราณสถานในประเทศเยอรมนี
ตำบลประจัน

ประจัน เป็นตำบลของอำเภอยะรัง จังหวัดปัตตานี มีพื้นที่ 12.5 ตารางกิโลเมตร (คิดเป็น 7,812.5 ไร่) และมีเขตการปกครองทั้งหมด 9 หมู่บ้าน  

**ที่ตั้งและอาณาเขต**
ตำบลประจันมีอาณาเขตติดต่อกับเขตการปกครองข้างเคียงดังนี้- ทิศเหนือ ติดต่อกับตำบลปุยุด (อำเภอเมืองปัตตานี) และตำบลสะดาวา- ทิศตะวันออก ติดต่อกับตำบลสะนอ- ทิศใต้ ติดต่อกับตำบลยะรัง- ทิศตะวันตก ติดต่อกับตำบลยาบีและตำบลลิปะสะโง (อำเภอหนองจิก)

**ประวัติ**
ประจัน เป็นคำทับศัพท์แทนภาษามลายู คือ ปรือแจ หรือ ปรือแจแม คือ "สถานที่ที่เราต้องจำไว้" ตามตำนานเล่าว่า เมื่อประมาณ พ.ศ. 2256 ได้มีกองคาราวานติดตามช้างเผือกกลุ่มหนึ่งซึ่งมาจากจังหวัดยะลา ได้เดินทางด้วยเท้าและถึงบ้านประจันเป็นเวลาตอนเย็น พอถึงเวลากลางคืนเกิดพายุฝนฟ้าคะนอง ท้องฟ้ามืดมัว การเดินทางไม่สะดวกจึงหลงทางเดินวนไปวกมาอยู่กับที่ ไม่รู้จะไปทางทิศไหนดี บังเอิญกองคาราวานนั้นได้เห็นแสงไฟตะเกียงจากบ้านหลังหนึ่งของชาวบ้านในละแวกนั้น กองคาราวานกลุ่มนั้นจึงนึกขึ้นได้ว่าน่าจะเป็นแสงไฟตะเกียงจากบ้าน ที่เราได้เดินทางผ่านมาเมื่อตอนเย็น จึงรอดจากการหลงทาง กองคาราวานจึงได้ตั้งชื่อหมู่บ้านนี้ว่า "บ้านปรือแจ" หรือ "บ้านประจัน" 
คนกลุ่มแรกที่เริ่มก่อตั้งบ้านประจัน ไม่สามารถระบุได้ว่าเป็นใคร แต่ชาวบ้านได้เล่าว่า คนกลุ่มแรกที่เริ่มก่อตั้งหมู่บ้านนี้น่าจะเป็นโตะแย จากหลักฐานที่ได้ค้นพบว่าในหมู่บ้านนี้มีกูโบร์โตะแย (กูโบร์ หมายถึง สุสาน) และโตะแยเป็นคนแรกที่ได้ฝังศพที่กูโบร์ประจัน ลักษณะของโตะแย ตามที่เล่าขานกันว่ามีลักษณะเป็นเพศชาย ตัวเล็ก เพดานปากสีดำและผมหยิก ชาวบ้านในสมัยนั้นเชื่อว่าโตะแยน่าจะเป็นคนที่ศักดิ์สิทธิ์ และกูโบร์โตะแย จึงเป็นที่เคารพมาจนถึงปัจจุบัน

**การแบ่งเขตการปกครอง**

**การปกครองส่วนภูมิภาค**
ตำบลประจันแบ่งพื้นที่การปกครองออกเป็น 9 หมู่บ้าน ได้แก่

**การปกครองส่วนท้องถิ่น**
ท้องที่ตำบลประจัน มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลประจัน ครอบคลุมพื้นที่ตำบลประจันทั้งหมด ซึ่งเป็นสภาตำบลประจัน ที่จัดตั้งขึ้นในปี พ.ศ. 2517
ในปี พ.ศ. 2538 สภาตำบลประจันมี 9 หมู่บ้าน พื้นที่ 12.50 ตารางกิโลเมตร ประชากร 6,773 คน และ 1,086 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลประจันอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลประจันในปี พ.ศ. 2540

**ประชากร**
พื้นที่ตำบลประจันประกอบด้วยหมู่บ้านทั้งสิ้นจำนวน 9 หมู่บ้าน มีจำนวนประชากร 8,714 คน แบ่งเป็นชาย 4,321 คน หญิง 4,393 คน (เดือนธันวาคม 2566) เป็นตำบลที่มีจำนวนประชากรมากเป็นลำดับที่ 4 ในอำเภอยะรัง
 border=1px solid #AAAAAA
 border=1px solid #AAAAAA
 border=1px solid #AAAAAA
ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

**อ้างอิง**
ประจัน
ประจัน
หมวดหมู่:อำเภอยะรัง
เว่ย์ชื่อชุนชิว

เว่ย์ชื่อชุนชิว (p=Weìshì Chūnqiū) หรือ พงศาวดารตระกูลวุย เป็นตำราประวัติศาสตร์จีนเกี่ยวกับราชวงศ์ของรัฐวุยก๊ก (魏 เว่ย์) ในยุคสามก๊กของจีน เขียนโดยซุน เชิ่ง (孫盛) นักประวัติศาสตร์ในยุคราชวงศ์จิ้นตะวันตกในคริสต์ศตวรรษที่ 4  มีทั้งหมด 20 เล่ม
ปัจจุบันเว่ย์ชื่อชุนชิวสูญหายไปแล้ว เนื้อหาที่หลงเหลืออยู่ของเว่ย์ชื่อชุนชิวปรากฏเฉพาะในอรรถาธิบายหรือคำอธิบายประกอบของหนังสือเล่มอื่น ตัวอย่างเช่น เว่ย์ชื่อชุนชิวได้รับการอ้างอิงโดยเผย์ ซงจือ (裴松之) ในอรรถาธิบายที่แทรกในสามก๊กจี่ (ซานกั๋วจื้อ)

**ดูเพิ่ม**
 สามก๊กจี่- อรรถาธิบายสามก๊กจี่

**อ้างอิง**
หมวดหมู่:หนังสือที่สูญหาย
หมวดหมู่:หนังสือในคริสต์ศตวรรษที่ 4
หมวดหมู่:หนังสือประวัติศาสตร์เกี่ยวกับยุคสามก๊ก
ตำบลเมาะมาวี

เมาะมาวี เป็นตำบลของอำเภอยะรัง จังหวัดปัตตานี มีพื้นที่ 19.84 ตารางกิโลเมตร (คิดเป็น 12,400.3 ไร่) และมีเขตการปกครองทั้งหมด 6 หมู่บ้าน  

**ที่ตั้งและอาณาเขต**
ตำบลเมาะมาวีมีอาณาเขตติดต่อกับเขตการปกครองข้างเคียงดังนี้- ทิศเหนือ ติดต่อกับตำบลกระโด- ทิศตะวันออก ติดต่อกับตำบลกอลำ- ทิศใต้ ติดต่อกับตำบลเขาตูม- ทิศตะวันตก ติดต่อกับตำบลตาเซะ (อำเภอเมืองยะลา จังหวัดยะลา) และตำบลม่วงเตี้ย (อำเภอแม่ลาน)

**ประวัติ**
เมาะมาวี มีที่มาจากภาษามลายูท้องถิ่น คำว่า เมาะ เป็นคำสรรพนาม หมายถึง แม่หรือยาย ส่วนคำว่า มาวี เป็นชื่อคน (ผู้ชาย) ดังนั้นคำว่า เมาะมาวี จึงหมายถึง "แม่ของคนชื่อมาวี" หรือ "ยายของคนที่ชื่อมาวี" สาเหตุที่ได้ชื่อว่าตำบลเมาะมาวีมาจนบัดนี้ เพราะว่าสมัยก่อนในตำบลเมาะมาวีมีสภาพการคมนาคมยังไม่สะดวกนัก พาหนะในการเดินทางส่วนใหญ่จะเป็นเกวียนหรือการสัญจรด้วยการเดินเท้า บ้านเรือนแต่ละหลังปลูกอยู่ในระยะห่างกันมาก หนึ่งในนั้นมีบ้านของเมาะมาวีตั้งอยู่ และเมื่อผู้คนสัญจรมาถึงบริเวณนี้มักจะแวะพักเหนื่อยที่บ้านของเมาะมาวี เป็นประจำจนมีชื่อเรียกติดปากและเป็นชื่อเรียกของหมู่บ้านและเป็นที่มาของชื่อตำบลเมาะมาวีมาจวบจนกระทั่งปัจจุบัน 
ใน พ.ศ. 2490 ทางราชการได้แยกหมู่ 3 บ้านพงสาฆอ, หมู่ 4 บ้านดุซงปาเย ของตำบลกระโด รวมกับพื้นที่หมู่ 1 บ้านเมาะมาวี, หมู่ 2 บ้านต้นมะขาม และหมู่ 8 บ้านเกาะบาตอ ของตำบลกอลำ รวมทั้งหมด 5 หมู่บ้าน จัดตั้งเป็น ตำบลเมาะมาวี โดยตั้งเป็นหมู่ที่ 1–5 ตำบลเมาะมาวี ตามลำดับ 

**การแบ่งเขตการปกครอง**

**การปกครองท้องที่**
ตำบลเมาะมาวีแบ่งพื้นที่การปกครองออกเป็น 6 หมู่บ้าน ได้แก่

**การปกครองส่วนท้องถิ่น**
ท้องที่ตำบลเมาะมาวี มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลเมาะมาวี ครอบคลุมพื้นที่ตำบลเมาะมาวีทั้งหมด ซึ่งเป็นสภาตำบลเมาะมาวี ที่จัดตั้งขึ้นใน พ.ศ. 2517
ใน พ.ศ. 2538 สภาตำบลเมาะมาวีมี 6 หมู่บ้าน พื้นที่ 19.84 ตารางกิโลเมตร ประชากร 9,520 คน และ 1,589 ครัวเรือน พ.ศ. 2539 กระทรวงมหาดไทยจึงพิจารณาให้สภาตำบลเมาะมาวีอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลเมาะมาวีใน พ.ศ. 2540

**ประชากร**
พื้นที่ตำบลเมาะมาวีประกอบด้วยหมู่บ้านทั้งสิ้นจำนวน 6 หมู่บ้าน มีจำนวนประชากร 11,258 คน แบ่งเป็นชาย 5,612 คน หญิง 5,646 คน (เดือนธันวาคม 2566) เป็นตำบลที่มีจำนวนประชากรมากเป็นลำดับที่ 3 ในอำเภอยะรัง
 border=1px solid #AAAAAA
 border=1px solid #AAAAAA
 border=1px solid #AAAAAA
พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

**อ้างอิง**
เมาะมาวี
เมาะมาวี
หมวดหมู่:อำเภอยะรัง
ตำบลกอลำ

กอลำ เป็นตำบลของอำเภอยะรัง จังหวัดปัตตานี มีพื้นที่ 17.68 ตารางกิโลเมตร (คิดเป็น 11,050.4 ไร่) และมีเขตการปกครองทั้งหมด 5 หมู่บ้าน  

**ที่ตั้งและอาณาเขต**
ตำบลกอลำมีอาณาเขตติดต่อกับเขตการปกครองข้างเคียงดังนี้- ทิศเหนือ ติดต่อกับตำบลกระโด- ทิศตะวันออก ติดต่อกับตำบลปานันและตำบลปะโด (อำเภอมายอ)- ทิศใต้ ติดต่อกับตำบลเขาตูม- ทิศตะวันตก ติดต่อกับตำบลเมาะมาวี

**ประวัติ**
กอลำ มาจากภาษามลายู คำว่า กอแล ซึ่งมีความหมายว่าแอ่งน้ำหรือบึงในสมัยก่อน เนื่องจากพื้นที่เป็นที่ราบ สภาพดินเหมาะแก่การทำนาและทำเครื่องปั้นดินเผา จนสถานที่แห่งนั้นกลายเป็นแอ่งน้ำซึ่งภาษามลายูเรียกว่า กอลำ 
ใน พ.ศ. 2490 ทางราชการได้แยกพื้นที่หมู่ 1 บ้านเมาะมาวี, หมู่ 2 บ้านต้นมะขาม และหมู่ 8 บ้านเกาะบาตอ ของตำบลกอลำ รวมกับหมู่ 3 บ้านพงสาฆอ, หมู่ 4 บ้านดุซงปาเย ของตำบลกระโด รวมทั้งหมด 5 หมู่บ้าน จัดตั้งเป็น ตำบลเมาะมาวี โดยตั้งเป็นหมู่ที่ 1–5 ตำบลเมาะมาวี 

**การแบ่งเขตการปกครอง**

**การปกครองส่วนภูมิภาค**
ตำบลกอลำแบ่งพื้นที่การปกครองออกเป็น 5 หมู่บ้าน ได้แก่

**การปกครองส่วนท้องถิ่น**
ท้องที่ตำบลกอลำ มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลกอลำ ครอบคลุมพื้นที่ตำบลกอลำทั้งหมด ซึ่งเป็นสภาตำบลกอลำ ที่จัดตั้งขึ้นใน พ.ศ. 2517
ใน พ.ศ. 2538 สภาตำบลกอลำมี 5 หมู่บ้าน พื้นที่ 17.68 ตารางกิโลเมตร ประชากร 5,063 คน และ 901 ครัวเรือน พ.ศ. 2539 กระทรวงมหาดไทยจึงพิจารณาให้สภาตำบลกอลำอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลกอลำใน พ.ศ. 2540

**ประชากร**
พื้นที่ตำบลกอลำประกอบด้วยหมู่บ้านทั้งสิ้นจำนวน 5 หมู่บ้าน มีจำนวนประชากร 6,546 คน แบ่งเป็นชาย 3,228 คน หญิง 3,318 คน (เดือนธันวาคม 2566) เป็นตำบลที่มีจำนวนประชากรมากเป็นลำดับที่ 7 ในอำเภอยะรัง
 border=1px solid #AAAAAA
 border=1px solid #AAAAAA
 border=1px solid #AAAAAA
พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

**อ้างอิง**
กอลำ
กอลำ
หมวดหมู่:อำเภอยะรัง
หมวดหมู่:Infobox religious building with unknown affiliation

ในแม่แบบ กล่องข้อมูล สิ่งก่อสร้างในศาสนา พารามิเตอร์ religious_affiliation จะเป็นตัวตั้งค่าสีแถบส่วนหัวของกล่องข้อมูล ซึ่งตัวเลือกการระบุค่าให้กับพารามิเตอร์นี้จะปรากฏเป็นรายชื่ออยู่ในเอกสารประกอบแม่แบบ บทความที่อยู่ในหมวดหมู่นี้มาจากการระบุค่าในพารามิเตอร์ religious_affiliation ที่ไม่รองรับหรือไม่สอดคล้องกับรายชื่อดังกล่าว หากไม่ระบุค่าใด ๆ ในพารามิเตอร์ religious_affiliation จะจัดให้อยู่ในหมวด  และที่เหลือจะจัดหมวดเรียงลำดับตามตัวอักษรของข้อความที่ระบุลงไป
ตำบลคลองใหม่ (อำเภอยะรัง)

คลองใหม่ เป็นตำบลของอำเภอยะรัง จังหวัดปัตตานี มีพื้นที่ 10.25 ตารางกิโลเมตร (คิดเป็น 6,412.1 ไร่) และมีเขตการปกครองทั้งหมด 6 หมู่บ้าน เดิมเป็นที่ตั้งของเมืองหนองจิก  

**ที่ตั้งและอาณาเขต**
ตำบลคลองใหม่มีอาณาเขตติดต่อกับเขตการปกครองข้างเคียงดังนี้- ทิศเหนือ ติดต่อกับตำบลยาบี (อำเภอหนองจิก) และตำบลยะรัง- ทิศตะวันออก ติดต่อกับตำบลปิตูมุดีและตำบลกระโด- ทิศใต้ ติดต่อกับตำบลม่วงเตี้ย (อำเภอแม่ลาน)- ทิศตะวันตก ติดต่อกับตำบลดาโต๊ะและตำบลคอลอตันหยง (อำเภอหนองจิก)

**ประวัติ**
คลองใหม่ (สุไหงบารู) บ้านสุไหงบารู ตั้งอยู่หมู่ที่ 4 มีคลองสุไหงบารูหรือคลองใหม่ เป็นการขุดเชื่อมแม่น้ำปัตตานีในสมัยการปกครอง 7 หัวเมือง เนื่องจากลําน้ําปัตตานีเดิมเมื่อไหลผ่านถึงบ้านปรีกีก็จะไหลวกไปตําบลคอลอตันหยง ตําบลยาบี ซึ่งอยู่ในเขตอําเภอหนองจิก แล้วจึงแยกมาออกที่บ้านอาเนาะปูโละ ตําบลยะรัง สู่ปากน้ําเมืองปัตตานีที่ตําบลสะบารัง ดังนั้นเรือแพที่มาค้าขายกับเมืองยะลาต้องผ่านด่านภาษีของหนองจิก เรือแพเหล่านี้จําเป็นต้องเสียภาษีให้แก่เจ้าเมืองหนองจิกก่อนที่จะมาถึงด่านภาษีของเมืองปัตตานี ทําให้เมืองปัตตานีขาดผลประโยชน์ในการเก็บภาษี เจ้าเมืองปัตตานีสมัยนั้น คือ สุลต่านสุไลมาน ซารีฟุดิน ชาห์ จึงสั่งให้ขุดคลองลัดขึ้นตรงบ้านคลองใหม่สู่ตําบลยะรัง เขตพื้นที่ของเมืองปัตตานี ความยาวประมาณ 7 กิโลเมตร
ใน พ.ศ. 2490 ทางราชการได้แยกพื้นที่หมู่ 6 บ้านกอตอระนอ ของตำบลกระโด รวมกับหมู่ 5 บ้านบินยา และหมู่ 6 บ้านกาแลสะนอ ของตำบลปิตูมุดี รวมทั้งหมด 3 หมู่บ้าน จัดตั้งเป็น ตำบลคลองใหม่ โดยตั้งเป็นหมู่ที่ 1–3 ตำบลคลองใหม่ ตามลำดับ 

**การแบ่งเขตการปกครอง**

**การปกครองท้องที่**
ตำบลคลองใหม่แบ่งพื้นที่การปกครองออกเป็น 6 หมู่บ้าน ได้แก่

**การปกครองส่วนท้องถิ่น**
ท้องที่ตำบลคลองใหม่มีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลคลองใหม่ ครอบคลุมพื้นที่ตำบลคลองใหม่ทั้งหมด ซึ่งเป็นสภาตำบลคลองใหม่ ที่จัดตั้งขึ้นในปี พ.ศ. 2517
ใน พ.ศ. 2538 สภาตำบลคลองใหม่มี 6 หมู่บ้าน พื้นที่ 10.25 ตารางกิโลเมตร ประชากร 4,797 คน และ 832 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลคลองใหม่อยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลคลองใหม่ในปี พ.ศ. 2540

**ประชากร**
พื้นที่ตำบลคลองใหม่ประกอบด้วยหมู่บ้านทั้งสิ้นจำนวน 6 หมู่บ้าน มีจำนวนประชากร 5,459 คน แบ่งเป็นชาย 2,714 คน หญิง 2,745 คน (เดือนธันวาคม 2566) เป็นตำบลที่มีจำนวนประชากรมากเป็นลำดับที่ 10 ในอำเภอยะรัง
 border=1px solid #AAAAAA
 border=1px solid #AAAAAA
 border=1px solid #AAAAAA
พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

**อ้างอิง**
คลองใหม่
คลองใหม่
หมวดหมู่:อำเภอยะรัง